CELEX: 52021PC0074
Language: da
Date: 2021-02-22
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Organisationen for International Civil Luftfart for så vidt angår meddelelse af afvigelser i forhold til del II i bilag 6 til konventionen angående international civil luftfart

EUROPA-KOMMISSIONEN
            Bruxelles, den 22.2.2021
            COM(2021) 74 final
            2021/0040(NLE)
            Forslag til
            RÅDETS AFGØRELSE 
            om den holdning, der skal indtages på Den Europæiske Unions vegne i Organisationen for International Civil Luftfart for så vidt angår meddelelse af afvigelser i forhold til del II i bilag 6 til konventionen angående international civil luftfart
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører den holdning, der skal indtages på Unionens vegne i Organisationen for International Civil Luftfart (ICAO) i forbindelse med de afvigelser, der skal meddeles ICAO med hensyn til ændring 37 af bilag 6 — Operation of Aircraft, del II — International General Aviation  — Aeroplanes til konventionen angående international civil luftfart for så vidt angår udtrykkene tilladelser, accept og godkendelser, vedtaget af ICAO-Rådet på dets 219. samling og offentliggjort i ICAO-skrivelse AN 11/6.3.21-20/31.
            
            
               2.Baggrund for forslaget
            
            
               2.1.Konventionen angående international civil luftfart
            
            
               Konventionen angående international civil luftfart ("Chicagokonventionen") har til formål at regulere den internationale lufttransport. Chicagokonventionen trådte i kraft den 4. april 1947, hvorved Organisationen for International Civil Luftfart blev oprettet. 
            
            
               Samtlige EU-medlemsstater er parter i Chicagokonventionen. 
            
            
               2.2.Organisationen for International Civil Luftfart
            
            
               Organisationen for International Civil Luftfart er en særorganisation under De Forenede Nationer. Organisationen har til opgave at udarbejde principperne og teknikken for den internationale luftfart og fremme planlægningen og udviklingen af den internationale lufttransport.
            
            
               ICAO-Rådet er et stående ICAO-organ med 36 kontraherende stater som medlemmer, der er valgt af ICAO-Forsamlingen for en periode på tre år. I perioden 2019-2022 er syv EU-medlemsstater repræsenteret i ICAO-Rådet. 
            
            
               ICAO-Rådets obligatoriske opgaver, der er opført i Chicagokonventionens artikel 54, omfatter vedtagelse af internationale normer og anbefalede fremgangsmåder ("SARPs"), der er optaget som bilag til Chicagokonventionen. 
            
            
               Efter vedtagelsen af sådanne foranstaltninger skal ICAO-staterne, før foranstaltningerne træder i kraft og bliver retligt bindende, enten meddele, at de ikke godkender ændringen, meddele afvigelser eller meddele, at de overholder de vedtagne foranstaltninger. 
            
            
               I henhold til artikel 38 i Chicagokonventionen skal enhver stat, der finder det umuligt i praksis at overholde en sådan international norm eller fremgangsmåde, eller at bringe sine egne regler eller praksis i fuld overensstemmelse med en sådan international norm eller fremgangsmåde, eller som anser det for nødvendigt at vedtage bestemmelser eller praksis, der i visse aspekter afviger fra dem, der er fastsat i den internationale norm, straks meddele Organisationen for International Civil Luftfart afvigelserne mellem sin egen praksis og den, der er fastsat i den internationale norm. 
            
            
               2.3.Retsakter vedtaget på den 219. samling i Rådet for Organisationen for International Civil Luftfart og deres forbindelse med de eksisterende EU-bestemmelser
            
            
               ICAO-Rådet vedtog på sin 219. samling flere ændringer af en lang række bilag til Chicagokonventionen, herunder ændring 37 af bilag 6, del II. De kontraherende ICAO-stater har ved ICAO-skrivelse AN 11/6.3.21-20/31 fået meddelelse om vedtagelsen af ændringen, og de anmodes navnlig om i overensstemmelse med forpligtelsen i artikel 38 i Chicagokonventionen at meddele ICAO eventuelle afvigelser, der måtte opstå. 
            
            
               Et forslag til Rådets afgørelse
                  1
                tog sigte på delvis at fastlægge den holdning, der skulle indtages på vegne af Den Europæiske Union i ICAO med hensyn til meddelelse af afvigelser i forhold til bl.a. del II i bilag 6 til Chicagokonventionen som følge af ændring 37. Som følge af de yderligere undersøgelser af eventuelle afvigelser mellem SARPs og gældende EU-ret, som Den Europæiske Unions Luftfartssikkerhedsagentur har foretaget, er det nødvendigt at meddele en yderligere afvigelse som følge af ændring 37 for så vidt angår harmonisering af udtrykkene tilladelser, accept og godkendelser. 
            
            
               2.3.1.Ændring 37 af bilag 6 — Operation of Aircraft, del II — International General Aviation — Aeroplanes 
            
            
               2.3.1.1.
                     Harmonisering af udtrykkene tilladelser, accept og godkendelser
            
            
               Udtrykkene tilladelser, accept og godkendelser anvendes ikke konsekvent i alle bestemmelserne i bilag 6. Ofte fremgår det ikke klart af bilagets nuværende ordlyd, hvilket godkendelsesniveau der kræves. 
            
         
         
            
               Der er indført standardiseret sprog for alle bestemmelser, i henhold til hvilke der kræves en specifik godkendelse, for at opnå konsekvens og klarhed. Retningslinjerne i tillæggene til hver del af bilag 6 er blevet ændret for at præcisere, hvilke punkter der skal godkendes særskilt i forhold til andre godkendelsesniveauer. Denne ændring indeholder også en definition af "specifik godkendelse" og en ændring af definitionen af "operationsspecifikationer", således at der henvises til denne nye definition.
            
            
               Forordning (EU) nr. 965/2012
                  2
                indeholder ikke nogen definition af "operationsspecifikationer" eller  "specifikke godkendelser". Udtrykkene anvendes dog med samme betydning. 
            
            
               Ved ændring 37 blev der indført krav om en specifik godkendelse af electronic flight bags (EFB), når de anvendes i almenflyvning. Dette er en afvigelse fra EU-lovgivningen, idet forordning (EU) nr. 965/2012 ikke indeholder et krav om, at ikke-erhvervsmæssige operatører med komplekse motordrevne luftfartøjer (NCC) og ikke-erhvervsmæssige operatører med andre luftfartøjer end komplekse motordrevne luftfartøjer (NCO) skal have en specifik godkendelse, når de anvender EFB-applikationer af type B. De tilsvarende ændringer af SARP 2.4.17 vil blive vurderet i forbindelse med EASA's mandat til at opstille regel RMT.0392 Regular Update of the Air Operations Rules. 
            
            
               De øvrige ændringer, der blev indført, ændrer ikke niveauet for gennemførelsen af disse normer, eftersom de allerede er omfattet af EU-reglerne. 
            
            
               Medlemsstaterne skal meddele en afvigelse fra SARP 2.4.17 om en specifik godkendelse af EFB. 
            
            
               3.Den holdning, der skal indtages på Unionens vegne
            
            
               3.1.Afvigelser, der skal meddeles
            
            
               På den 219. samling i ICAO-Rådet, der fandt sted i perioden den 2.-20. marts 2020, blev der vedtaget en række ændringer af forskellige bilag til Chicagokonventionen på områderne sikkerhed, miljø og luftfart. Blandt de vedtagne ændringer var ændring 37 af bilag 6, del II. 
            
            
               Ændring 37 af bilag 6, del II, henhører under områder, der er omfattet af EU-retten, og derfor under Unionens eksterne enekompetence. De afvigelser der skal meddeles ICAO, fremgår i detaljer af bilaget til forslaget til Rådets afgørelse. 
            
            
               I denne sammenhæng er den holdning, der skal indtages på Unionens vegne under hensyntagen til den relevante EU-lovgivning, at give meddelelse om afvigelser i overensstemmelse med artikel 38 i Chicagokonventionen som anført i dette forslag til Rådets afgørelse. 
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Artikel 218, stk. 9, i TEUF finder anvendelse, uanset om Unionen er medlem af organet eller part i aftalen
                  3
               .
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  4
               .
            
            
               4.1.2.Princippernes anvendelse på det foreliggende tilfælde
            
            
               ICAO-Rådet er et organ, der er nedsat ved en aftale, nemlig konventionen angående international civil luftfart ("Chicagokonventionen"). 
            
            
               I overensstemmelse med Chicagokonventionens artikel 54 vedtager ICAO-Rådet internationale normer og anbefalede fremgangsmåder, der optages som bilag til Chicagokonventionen. Der er tale om retsakter, der har retsvirkninger. Visse af disse retsakters retsvirkninger kan afhænge af fremsendelsen af meddelelser om afvigelser og af betingelserne for disse meddelelser. Derfor er vedtagelsen af Unionens holdning til sådanne meddelelser omfattet af anvendelsesområdet for artikel 218, stk. 9, i TEUF. 
            
            
               De afvigelser, der meddeles i svaret på ICAO-skrivelse AN 11/6.3.21-20/31, har en indvirkning på retsvirkningerne af de normer, der er fastsat i henhold til Chicagokonventionen.
            
         
         
            
               Disse retsvirkninger hører under et område, der er omfattet af EU-reglerne, nemlig forordning (EU) 2018/1139
                  5
                og forordning (EU) nr. 965/2012
                  6
               . Dette indebærer, at Unionen i henhold til artikel 3, stk. 2, i TEUF, har ekstern enekompetence på dette område. 
            
            
               Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsageligt af formålet med og indholdet af den vedtagne retsakt, hvortil der skal indtages en holdning på Unionens vegne. Hvis den vedtagne retsakt har et dobbelt formål eller består af to elementer, og det ene af disse formål eller disse elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Princippernes anvendelse på det foreliggende tilfælde
            
            
               Den vedtagne retsakts primære formål og indhold vedrører den fælles transportpolitik. 
            
            
               Det materielle retsgrundlag for den foreslåede afgørelse er derfor artikel 100, stk. 2, i TEUF. 
            
            
               4.3.Konklusion
            
            
               Retsgrundlaget for den foreslåede rådsafgørelse er artikel 100, stk. 2, i TEUF, sammenholdt med artikel 218, stk. 9, i TEUF.
            
            
               
            
               2021/0040 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Organisationen for International Civil Luftfart for så vidt angår meddelelse af afvigelser i forhold til del II i bilag 6 til konventionen angående international civil luftfart
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Konventionen angående international civil luftfart ("Chicagokonventionen"), der regulerer den internationale lufttransport, trådte i kraft den 4. april 1947. Organisationen for International Civil Luftfart (ICAO) blev oprettet ved nævnte konvention.
            
            
               (2)Medlemsstaterne er kontraherende stater i Chicagokonventionen og medlemmer af ICAO, mens Unionen har observatørstatus i visse ICAO-organer. Syv medlemsstater er repræsenteret i ICAO-Rådet.
            
            
               (3)I henhold til Chicagokonventionens artikel 54 kan ICAO-Rådet vedtage internationale normer og anbefalede fremgangsmåder (SARPs") og optage dem som bilag til Chicagokonventionen. 
            
            
               (4)I henhold til artikel 38 i Chicagokonventionen skal enhver stat, der finder det umuligt i praksis at overholde en sådan international norm eller fremgangsmåde, eller at bringe sine egne regler eller praksis i fuld overensstemmelse med en sådan international norm eller fremgangsmåde, eller som anser det for nødvendigt at vedtage bestemmelser eller fremgangsmåder, der i visse aspekter afviger fra dem, der er fastsat i den internationale norm, straks meddele ICAO afvigelserne mellem sin egen praksis og den, der er fastsat i den internationale norm.
            
            
               (5)ICAO-Rådet vedtog på sin 219. samling, der fandt sted i perioden den 2.-20. marts 2020, flere ændringer af en lang række bilag til Chicagokonventionen på områderne sikkerhed, miljø og luftfart, herunder ændring 37 af bilag 6, del II. De kontraherende ICAO-stater har ved ICAO-skrivelse AN 11/6.3.21-20/31 fået meddelelse om vedtagelsen af ændring 37 af del II i bilag 6 til Chicagokonventionen, og de anmodes navnlig om i henhold til forpligtelsen i artikel 38 i Chicagokonventionen at meddele ICAO eventuelle afvigelser, der måtte opstå. 
            
            
               (6)Ændring 37 af del II i bilag 6 til Chicagokonventionen, der er vedtaget af ICAO-Rådet, henhører under områder, der er omfattet af EU-retten og henhører derfor under Unionens eksterne enekompetence. Ændringen hører under anvendelsesområdet for forordning (EU) nr. 965/2012
                  7
               . 
            
            
               (7)I dette tilfælde fører ændring 37 til en afvigelse fra forordning (EU) nr. 965/2012. Nævnte forordning indeholder ikke nogen definition af "operationsspecifikationer" eller "specifikke godkendelser". Udtrykkene anvendes dog med samme betydning. Ved ændring 37 blev der desuden indført krav om en specifik godkendelse af electronic flight bags (EFB), når de anvendes i almenflyvning, hvilket er en afvigelse fra forordning (EU) nr. 965/2012. 
            
            
               (8)EU-medlemsstaterne skal derfor i henhold til Chicagokonventionens artikel 38 i deres svar på ICAO-skrivelse AN11/6.3.21-20/31 meddele afvigelser for så vidt angår harmonisering af udtrykkene tilladelser, accept og godkendelser, dvs. afvigelser i forhold til de nye SARPs, der følger af ændring 37 af del II i bilag 6 til Chicagokonventionen, der blev vedtaget på den 219. samling i ICAO-Rådet.
            
            
               (9)De afvigelser, der meddeles i svaret på ICAO-skrivelse AN 11/6.3.21-20/31, har en indvirkning på retsvirkningerne af de normer, der er fastsat i henhold til Chicagokonventionen.
            
            
               (10)Den holdning, der skal indtages på Unionens vegne som svar på ICAO-skrivelse AN 11/6.3.21-20/31, bør derfor fastlægges, da vedtagelsen af ændring 37 af del II i bilag 6 til Chicagokonventionen, som vedtaget af ICAO, vil kunne få afgørende indflydelse på EU-lovgivningen, nemlig Kommissionens forordning (EU) nr. 965/2012
                  8
               . Unionens holdning skal udtrykkes af EU-medlemsstaterne — 
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne som svar på ICAO-skrivelse AN 11/6.3.21-20/31 til vedtagelsen af ændring 37 af bilag 6, del II, der er udstedt af Organisationen for International Civil Luftfart (ICAO), er anført i bilaget til denne afgørelse. 
            
            
               Artikel 2
            
            
               Den holdning, der er omhandlet i artikel 1, skal udtrykkes af alle EU-medlemsstaterne. 
            
            
               Artikel 3
            
            
               Denne afgørelse er rettet til medlemsstaterne.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Kommissionens forslag (COM(2020) 649) til Rådets afgørelse (afventer vedtagelse i Rådet).
               
               
                  
                     (2)
                  
                        
                  
                     Kommissionens forordning (EU) nr. 965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008
                  
                   (EUT L 296 af 25.10.2012, s. 1).
               
               
                  
                     (3)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 64. 
               
               
                  
                     (4)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64. 
               
               
                  
                     (5)
                  
                        Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ændring af forordning (EF) nr. 2111/2005, (EF) nr. 1008/2008, (EU) nr. 996/2010, (EU) nr. 376/2014 og Europa-Parlamentets og Rådets direktiv 2014/30/EU og 2014/53/EU og om ophævelse af Europa-Parlamentets og Rådets forordning (EF) nr. 552/2004 og (EF) nr. 216/2008 og Rådets forordning (EØF) nr. 3922/91 (EUT L 212 af 22.8). 
               
               
                  
                     (6)
                  
                        
                  
                     Kommissionens forordning (EU) nr. 965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008
                  
                   (EUT L 296 af 25.10.2012, s. 1).
               
               
                  
                     (7)
                  
                        
                  
                     Kommissionens forordning (EU) nr. 965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008
                  
                   (EUT L 296 af 25.10.2012, s. 1).
               
               
                  
                     (8)
                  
                        
                  
                     Kommissionens forordning (EU) nr. 965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr. 216/2008
                  
                   (EUT L 296 af 25.10.2012, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 22.2.2021
            COM(2021) 74 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Organisationen for International Civil Luftfart for så vidt angår meddelelse af afvigelser i forhold til del II i bilag 6 til konventionen angående international civil luftfart
            
               
         
         
            
               BILAG
            
            
               Afvigelser, der skal meddeles Organisationen for International Civil Luftfart med hensyn til ændring 37 til bilag 6 Operation of Aircraft, del II — International General Aviation — Aeroplanes til Chicagokonventionen
            
            
               1.Afvigelser, der skal meddeles
            
            
               ICAO-Rådet vedtog på sin 219. samling, der fandt sted i perioden den 2.-20. marts 2020, flere ændringer af en lang række bilag til Chicagokonventionen på områderne sikkerhed, miljø og luftfart, herunder ændring 37 til bilag 6, del II. 
            
            
               I denne forbindelse skal ICAO under hensyntagen til den relevante EU-lovgivning have meddelelse om afvigelser i forhold til ændring 37 til bilag 6, del II, om operationer med luftfartøjer (Operations of Aircraft) for så vidt angår harmonisering af udtrykkene tilladelser, accept og godkendelser som følger.
            
            
               2.Oplysninger om afvigelser, der skal meddeles
            
            
               2.1.Ændring 37 til bilag 6, del II, om operationer med luftfartøjer 
            
            
               2.1.1.Beskrivelse
            
            
               Ændring 37 til bilag 6, del II, der er genstand for denne afgørelse, vedrører harmonisering af udtrykkene tilladelser, accept og godkendelser. 
            
            
               2.1.2.Relevant EU-lovgivning
            
            
               Kommissionens forordning (EU) nr. 965/2012
                  1
               
            
            
               2.1.3.Tabel over afvigelser, der skal meddeles for ændring 37 til bilag 6, del II, for så vidt angår harmonisering af udtrykkene tilladelser, accept og godkendelser.
            
            
                     
                        Bilagets bestemmelse
                     
                  
                  
                     
                        Afvigelseskategori
                     
                  
                  
                     
                        Nærmere oplysninger om afvigelsen
                     
                  
                  
                     
                        Bemærkninger
                     
                  
               
                     
                        2.4.17.2.2
                     
                  
                  
                     
                        C 
                     
                  
                  
                     
                        Ikke gennemført.
                     
                  
                  
                     
                        EASA vil analysere en eventuel indarbejdelse af de pågældende bestemmelser i en EU-retsakt (sag RMT.0392) og rapportere til Kommissionen.
                     
                  
               
                     
                        2.4.17.2.3
                     
                  
                  
                     
                        C
                     
                  
                  
                     
                        Ikke gennemført
                     
                  
                  
                     
                        EASA vil analysere en eventuel indarbejdelse af de pågældende bestemmelser i en EU-retsakt (sag RMT.0392) og rapportere til Kommissionen.
                     
                  
               
         
         
            
                  
                     (1)
                   EUT L 296 af 25.10.2012, s. 1.